NaiveNeuron/SloPal huggingface dataset:
Žiak, Miroslav, poslanec NR SR (2021-10-19):
Pán poslanec Kočiš, ja veľmi oceňujem, že odsudzujete takéto správanie. Paradoxné je, že väčšina týchto ľudí sú možno vaši voliči alebo teda najmä vaši voliči alebo voliči vašej bývalej, bývalej strany. A, bohužiaľ, ste neodsúdili ale správanie vášho straníckeho kolegu Miroslava Suju, ktorý niesol pri proteste proti Igorovi Matovičovi rakvu napríklad pred jeho dom. To mi príde trošku cez čiaru, ale vy inak ste v poriadku, ale iné som chcel. Myslím si, že toto by mal riešiť Slovenský futbalový zväz a má na to svoju disciplinárnu komisiu, ktorá keď právom udelí dostatočné sankcie pre tieto mužstvá, tak to sa už nebude diať a každý klub si za to bude brať zodpovednosť. Ja verím, že do budúcna budete toľko isto kritický aj do svojich radov, keď budete organizovať rôzne protesty a podnecovať ľudí k nenávisti a k nepokojom.
Grendel, Gábor, podpredseda NR SR (2023-06-22):
Ďakujem za slovo. Navrhujem termínovať bod 133, tlač 1592, novela infozákona, na stredu po bode pána poslanca Polláka, čo sme odsúhlasili procedurálnym návrhom, teda o štrnástej bude bod pána poslanca Polláka, navrhujem termínovať môj bod po prerokovaní tohto bodu. Zdôvodnenie: Je vytvorenie časového priestoru na vyhodnotenie pripomienok v rámci MPK, aby sme ich stihli potenciálne zapracovať do pozmeňujúceho návrhu. Ďakujem.
Vons, Peter, poslanec NR SR (2021-09-16):
Ďakujem. Ja len zopakujem, že hlasovať sa o tomto návrhu zákona bude po hlasovaní zákona, ktorý je pod tlačou 555.
I. Šimko, minister vnútra SR: (2001-12-12):
V súvislosti s uvedeným návrh zákona upravuje pôsobnosť a právomoc štátnych orgánov, ako aj práva a povinnosti obcí a iných právnických osôb a fyzických osôb, ktoré majú oprávnenie na podnikanie, a ostatných fyzických osôb. Medzi priority navrhovanej právnej úpravy je zahrnuté aj zavedenie jednotného európskeho telefónneho čísla 112 pre tiesňové volania. Pri príprave návrhu zákona sa prihliadalo aj na reformu verejnej správy. Vzhľadom na to bol navrhnutý krajský model integrovaného záchranného systému, ktorý akceptuje zmeny súvisiace s decentralizáciou a modernizáciou verejnej správy. Dámy a páni, návrh zákona je prvým krokom k vybudovaniu integrovaného záchranného systému a dáva základné predpoklady rozvoja v oblasti záchranárskych služieb a činností Slovenskej republiky, pričom navrhované systémové riešenie v oblasti riešenia informačnej a komunikačnej infraštruktúry nadobúda z hľadiska ďalšieho rozvoja záchranárskych služieb strategický význam. Vychádzajúc z toho odporúčam návrh schváliť. Chcem len pripomenúť, že ide o zákon, ktorý má koordinovať činnosť viacerých zložiek, z ktorých niektoré budú a niektoré aj dnes spadajú do rezortu ministerstva vnútra, prípadne do iných rezortov, ale niektoré z nich sú aj súkromnými zložkami, občianskymi spoločnosťami, a koordinuje aj činnosť fyzických osôb, to znamená, že nie je to zákon, ktorý likviduje kohokoľvek, ale je to zákon, ktorý koordinuje činnosť všetkých tých, ktorí sa podieľajú na záchranárskych činnostiach. Ďakujem. J. Migaš, predseda NR SR: Ďakujem, pán minister, nech sa páči, zaujmite miesto určené pre navrhovateľov. Spravodajcom k tomuto bodu je pán poslanec Sopko. Nech sa páči, stanovisko výboru.
P. Hrušovský, podpredseda NR SR: (2001-10-25):
Ľ. Andrassy, poslanec: Ďakujem veľmi pekne, pán predsedajúci. V rozprave odznel jeden pozmeňujúci návrh, ktorý predložila pani pos-lankyňa Slavkovská. Musím povedať, že nespĺňa náležitosti podľa rokovacieho poriadku. Nie je dostatočný počet podpisov poslancov Národnej rady, preto o tomto pozmeňujúcom návrhu nemôžeme hlasovať. Zároveň, pán predsedajúci, predkladám návrh, aby plénum Národ-nej rady Slovenskej republiky hlasovalo o pozmeňujúcich návrhoch, ktoré sú v spoločnej správe k tomuto návrhu zákona. Navrhujem, aby aj o prvom, aj o druhom pozmeňujúcom návrhu sa hlasovalo spoločne a odporúčanie gestorského výboru je schváliť tieto návrhy.
Žiga, Peter, podpredseda NR SR (2023-12-20):
Vždy boli vtedy jesenné voľby rok predtým, preto bol ten rozpočtové provizórium, inak keď sa dobre pamätáme. (Reakcia z pléna.) No však áno, však keď dávate voľby na jeseň, tak je to preto. Pán poslanec Čaučík.
Paška, Pavol, predseda NR SR (2012-10-18):
Pardon, takže o tomto môžeme hlasovať. Dobre, takže hlasujeme o návrhu. (Hlasovanie.) 132 prítomných, 55 za, 76 proti, 1 nehlasoval. Návrh sme neschválili.
Hrnčiar, Andrej, podpredseda NR SR (2017-01-31):
Pani poslankyňa Gaborčáková.
Laššáková, Jana, podpredsedníčka NR SR (2015-05-14):
Ďakujem pekne, pán spravodajca. Otváram všeobecnú rozpravu. Do rozpravy som dostala písomnú prihlášku od pána poslanca Jozefa Mikloška, ktorému teraz odovzdávam slovo. Po jeho vystúpení dám možnosť prihlásiť sa do rozpravy ústne. Nech sa páči, pán poslanec.
Blanár, Juraj, podpredseda NR SR (2022-12-07):
Pán poslanec Robert Fico s faktickou poznámkou.
Paška, Pavol, predseda NR SR (2013-06-25):
Hlasujeme. (Hlasovanie.) 141 prítomných, 78 za, 46 proti, 17 sa zdržalo. Bod 8 sme schválili.
Paška, Pavol, predseda NR SR (2012-08-01):
Pán poslanec, máte dve minúty, takže...
P. Abrhan, poslanec: (2003-11-05):
Prosím, aby ste dali hlasovať o tomto mojom návrhu, spoločne, en bloc o všetkých 7 pozmeňujúcich návrhoch.
Cmorej, Peter, poslanec NR SR (2023-03-28):
Pán predsedajúci, ja sa vás chcem predsa len spýtať, že ako bude prebiehať ďalšie rokovanie, nakoľko keby pán predkladateľ Matovič už nepovedal ani slovo, tak je tam 14 faktických, traja písomne prihlásení, to nie je šanca, aby dneska skončilo, ešte bude ústna rozprava. Dneska sme mali 10 termínovaných bodov, ktoré neprešli, zajtra máme ďalších päť termínovaných bodov plus aj vystúpenie pani, teda návštevy z Ukrajiny, tak len, aby sme vedeli, že ako budeme pokračovať.
Grausová, Natália, poslankyňa NR SR (2018-09-17):
Ďakujem, pán poslanec Vašečka, za výborné vystúpenie. Chcem vás doplniť, že sú dokázané prípady, keď si homosexuálne páry, ktoré mali zverené deti, si ich vymieňali a požičiavali a na zneužívanie. Viacero bolo takýchto, boli to partie, skupiny a ktoré dostali dieťa a tie deti potom im boli odobrané. Tak isto na všetkých tých exhibicionistických tzv. Pride pochodoch sa všade objavujú, všade pochodujú aj pedofili, ktorí sa dožadujú svojich práv. A americkí psychiatri sú už naklonení tomu, že aj pedofília o chvíľu sa stratí z tej definície, že to už nebude úchylka, ale bude to normálne. A hovorím, že ten jeden šialený americký psychológ, ktorý je otcom vlastne tohoto LGBT, presadzuje názor, že už aj novorodenci a nemluvňatá a kojenci majú právo na sexuálnu rozkoš. Takže toto už je naozaj, neviem, či by ste si vy, pani Cigániková, toto priali na, pre svoje dieťa, keby vám takto ho učili a toto s ním robili. A keby vám ho sprznili.
Frešo, Pavol, poslanec NR SR (2014-11-10):
Ďakujem veľmi pekne, pani predsedajúca. Ja sa ospravedlňujem za to drobné meškanie, lebo však sama zasa uznáte, že v nedeľu na obed rokovať, to ide iba vtedy, keď treba niečo zakryť, v tomto prípade to, o čom hovorila pani podpredsedníčka Jurinová aj v súvislosti s programovým prehlásením vlády. Jednoducho sú to samé vzletné slová, ale následný záver, keď sa pozriete na to, tak je to o tom, že keď vznikne relatívne malý problém, teda jedna verejná súťaž, ale miliónový vývar za piešťanské cétečko, tak namiesto toho, aby ako chlap premiér sem prišiel, tak už tu vyše 17 hodín vôbec nie je. To znamená, vyše 17 hodín tu nesedí. To žiaden iný premiér si nedovolil. Sedeli tu vždy pri odvolávaní, mali úctu k parlamentu premiéri. A, samozrejme, človek by si možno myslel, že tých 17 hodín premiér trávi tým, že vyšetruje, komu do vrecka tento piešťanský vývar, tých 1 mil. eur išlo. Ja vás ubezpečujem, že nič nevyšetruje. Padol tu taký názor zo strany vládnych poslancov, že snáď spí, ak som tomu dobre rozumel. Tak dúfam, že premiér nespí a že si to naozaj poriadne pozrie. Tie hlasy, také šumy som počul, že spí. No pevne verím, že miesto teda toho sa sústredene zapodieva minimálne tým, ako túto situáciu vyriešiť, nie vyriešiť ju tak, že bude hovoriť na opozíciu, ale tak, že sa bude venovať tomu, aby tento jednoduchý prípad okamžite pred zrakmi celého Slovenska rozriešil. O tom je dnešná schôdza. My môžeme ísť bod za bodom aj k celému zdravotníctvu, ale ak nevieme vypátrať schránkovú firmu v daňovom raji, ktorá má slovenských konateľov a o ktorej keby som dal hlasovať, v tejto miestnosti snáď každý bude vedieť akého má možno majiteľa, no tak potom nemôžeme pohnúť vôbec so zdravotníctvom. Takže sústreďme sa na to jadro. To znamená, kto ten vývar z Piešťan si odniesol, uvidíte, ako to ostatné sa pohne veľmi rýchlo ďalej.
Hort, Milan, podpredseda NR SR (2011-10-11):
Pán poslanec Gábor Gál je posledný, ktorý sa prihlásil s faktickou poznámkou. Poprosím o pokoj v rokovacej sále. Nech sa páči, pán poslanec.
Šefčík, Marek, poslanec NR SR (2022-05-24):
Ďakujem pekne za slovo. Tak, pán poslanec Beluský, my sa asi nikdy nezhodneme, čo sa týka strán, možno v nejakej filozofii. V mnohých veciach sa nezhodneme. V mnohom sme tu na seba „útočili“, teraz to berte politicky. A ja si myslím, že v každej jednej strane je nejaká výnimka. Ja som to aj kolegom povedal, že vy mi tam skutočne nesedíte. A naozaj, tak jak ste to povedali, tí radikáli z Republiky, ktorí vás nepočúvali, ktorí tu neboli celý čas, jak ste rečnili, vy ste im to všetko pekne vysvetlili, o čom je ten zákon, máte to naštudované zjavne, o čom je ten zákon. A dá sa to, presne tak ako to popísal minister aj vy, dá sa to veľmi jednoducho zhutniť do toho, že či sme prorodinne orientovaní alebo protirodinne orientovaní. A tu o nič iné nejde. Keď je tu na stole zákon, ktorý má pomôcť rodinám, tak buď ho podporíme, alebo ho nepodporíme. Tam dolu masky, teraz je to postavené takto jasne. Ďakujem.
Kubánek, Stanislav, poslanec NR SR (2014-10-29):
Pán predseda, dajte, prosím, hlasovať o novele zákona ako celku s odporúčaním gestorského výboru schváliť.
P. Hrušovský, predseda NR SR: (2004-03-16):
M. Maxon, poslanec: Ďakujem pekne za slovo. Ja som sa snažil z toho vystúpenia pána poslanca Šimka vybrať to, čo by mohlo byť inšpirujúce a čo by v budúcnosti mohlo byť aj pre nás zaväzujúce. Už sa stalo pravidlom a, žiaľ, to teda funguje, že politici si vymieňajú svoje názory cez médiá a že transformujú svoje odkazy cez parlamentný mikrofón. Pán poslanec Šimko, ja som bol členom vlády a bol som tiež v situácii, keď vtedajšia opozícia dala návrh na moje odvolanie, nie je to nikdy príjemná vec. Mojou satisfakciou je to, že orgány činné v trestnom konaní sa tým problémom, ktorý formuloval vtedy pán Ján Čarnogurský spoločne s opozíciou, vôbec ani nezaoberali. Ale chcem povedať niečo iné vo väzbe na to, že máme tendenciu si veci odkazovať cez médiá, cez parlamentný mikrofón. Ja som jeden zo spracovateľov alebo, ak to chcete počuť, spracovateľ toho návrhu. To, že som ho spracovával ja, tak to bolo všeobecne známe. Myslím si, že nikomu v tejto snemovni nikto nebránil, aby na tom návrhu spolupracoval. My sme nikdy jednoznačne nehovorili, že toto sú naše podmienky, že ten návrh bude podaný vtedy a vtedy. A ak tú druhú časť, o ktorej ste hovorili, myslíte vážne, tak ako zrelý politik ste sa mohli prihlásiť do vzájomného dialógu, mohli sme ten návrh naformulovať spolu, mohli sme sa dohodnúť na postupe. A ja v tejto chvíli naozaj môžem povedať za poslanecký klub Hnutia za demokratické Slovensko, že mohli sme sa aj dohodnúť na termíne jeho podania. Tým chcem jednoducho vyvrátiť to, čo sa tu stále prezentuje, že my sme si vyhradili právo, kedy ten návrh podáme. Nie všetci tí, ktorí ste sa toho procesu chceli zúčastniť, ste tú  možnosť mali. Ak ste ju nevyužili, tak súčasný dialóg a naše vystupovanie chceme využiť na to, aby sme vás utvrdili v tom, o čom ste presvedčení, že minister financií nezastáva post podľa tých predstáv, aké máme my. Takže, pán poslanec Šimko, boli sme otvorení, sme otvorení vzájomnému dialógu. Ak by ste o ten dialóg boli stáli, tak by sme možno mnohé veci riešili inak. Nám nejde o politickú hru, nám nejde o politické divadielko, nám ide o to, aby Ivan Mikloš ako minister financií bol odvolaný.
Šeliga, Juraj, podpredseda NR SR (2021-04-01):
Ale, vzhľadom na dĺžku toho celého sa vás chcem opýtať, že je všeobecný súhlas? Je, nechcete si to dať znova? Dobre. Tak sa dohodneme takto, že toto, čo prečítal, platí, ale potom, aby ste mohli reagovať v rozprave, tak vy vystúpite v rozprave a tam to vysvetlíte. Vieme s tým žiť, parlamentná legislatíva? Vieme, dobre. Ďakujem pekne, predpokladám, že ste skončili úvodné slovo.
Hrušovský, Pavol, podpredseda NR SR (2010-10-14):
Piati páni poslanci s faktickými poznámkami na vystúpenie pána poslanca Novotného. Nech sa páči, pán poslanec. Pani poslankyňa Sabolová.
Laurenčík, Milan, podpredseda NR SR (2021-05-13):
Pán minister, máte päť minút na odpoveď, nech sa páči.
P. Paška, predseda NR SR: (2008-05-14):
(Hlasovanie.) 143 prítomných, 117 bolo za, 2 proti, 23 sa zdržalo, 1 nehlasoval. Návrh sme pridelili výborom a určili sme lehoty. Pán poslanec Jasaň uvedie v prvom čítaní hlasovanie o vládnom návrhu zákona o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov . Je to tlač 382.
Vančo, Branislav, poslanec NR SR (2024-06-21):
Ďakujem za slovo, pán predsedajúci. Podpisujem slová kolegu Hargaša. Ďakujem za túto správu a aj za tú odvahu a aj nasvietenie tých najdôležitejších a najväčších problémov, ktoré aj vzhľadom na tú situáciu, aj vzhľadom na to, že žijeme v roku 2024, sú naozaj vypuklé, či už je to krízové riadenie a mali sme možnosť v posledných rokoch zažiť aj na vlastnej koži, ako na tom sme zle. Ja nevidím žiadne kroky tejto koalície, aby s tým niečo reálne robila. A dúfam, že aj NKÚ bude prispievať k tomu, aby s tým začali niečo robiť a to čím skôr, pretože už predvčerom, nie včera, ale predvčerom bolo neskoro. A takisto aj pokiaľ ide, pokiaľ ide o vodovody a kanalizácie, to je niečo, kde sme zaostalou krajinou a je to strašne, je to strašne smutné, že to tak je. A nehovoriac o tom investičnom dlhu v objeme päť miliárd. A ja to opakujem aj preto, aby to bolo opakované, lebo myslím si, že je to dôležité, aby to zaznievalo v tom verejnom priestore, aby sme sa tu nebavili o veciach, ktoré sú zástupné témy, alebo ktoré sú len nejakou, nejakou agendou niekoho, aby oslovil skupinu voličov, lebo toto je, o tomto by mal byť štát, že sa stará o veci, o ktoré sa nevie postarať komunita alebo, alebo rodina. A tento štát v tých veciach, ktoré ste pospomínali, pán predseda, zlyháva. Takže ďakujem ešte raz.
Bugár, Béla, podpredseda NR SR (2019-10-17):
Prezentujme sa a hlasujme.
Krištúfková, Petra, poslankyňa NR SR (2017-12-12):
Vážený pán predsedajúci, vážené panie poslankyne, vážení páni poslanci, poslanci Národnej rady Slovenskej republiky Petra Krištúfková, Boris Kollár a Zuzana Šebová predkladajú na rokovanie Národnej rady Slovenskej republiky návrh na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Cieľom návrhu je zvýšiť vekovú hranicu pre osoby s ťažkým zdravotným postihnutím určenú pre poskytovanie peňažného príspevku na osobnú asistenciu a peňažného príspevku na kúpu osobného motorového vozidla zo 65 rokov na 75 rokov veku. Na základe štatistických zisťovaní a demografického vývoja spoločnosti pri zvyšovaní veku odchodu do dôchodku a vlastného aktívneho veku obyvateľstva je hranica 65 rokov pre nárokovateľnosť vyššie spomínaných príspevkov podľa predkladateľov zákona už neaktuálna a prekonaná. Preto v tomto návrhu zákona predkladatelia navrhujú posunúť na hranicu 75 rokov, ktorá reálnejšie odráža skutočnosť. Umožní sa tým osobám s ťažkým zdravotným postihnutím dlhšie a kvalitnejšie sa zapájať do bežného spoločenského života aj v aktívnom seniorskom veku. Predkladaný návrh zákona nemá vplyv na rozpočet verejnej správy, návrh zákona nemá vplyv na podnikateľské prostredie, má pozitívne sociálne vplyvy, nemá vplyv na životné prostredie a nemá ani vplyv na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, a s právom Európskej únie. Ďakujem a zároveň sa hlásim do rozpravy.
Bittó Cigániková, Jana, poslankyňa NR SR (2024-01-24):
Ďakujem veľmi pekne. Veľmi sa ospravedlňujem, že som tu nebola, ale kolega Tomáš Szalay ma perfektne informoval o všetkom. Mala som tlačovú konferenciu spolu s kolegami, lebo popri tom, ako nám tu zomiera právny štát, tak nám zomiera aj vďake mini... vďaka ministerke kultúry kultúra samotná, čiže mali sme tlačovku k tejto národniarke žijúcej v Rakúsku, zástankyni tradičnej rodiny, rozvedenej a ďakujem za túto možnosť, teda ale napriek tomu som stihla a rada by som sa vyjadrila, čo ma tak zaujalo. Oskar Dvořák hovoril veľmi dobre, že v podstate je úplne jasné, že tie dôvody sú klamstvo, lebo tento návrh by už bol dávno schválený a je úplne evidentné, že s klamlivými, s klamlivými dôvodmi. Keby nebolo opozície, tak by to tak už bolo. Už by sme tu mali eldorádo, ako hovorila pani poslankyňa Marcinková. A pán poslanec Hargaš veľmi dobre povedal, že oni sú vlastne v úplnom konflikte záujmov, to sa tu aj snažíme zdôrazňovať, keď obvinení si píšu pre seba vlastné paragrafy, alebo teda advokáti obvinených. Je to jednoducho absolútna nehoráznosť. Čo ma ešte zaujalo, je, že asi by mala koalícia spozornieť, keď ja už sa zhodnem aj napríklad s Rišom Vašečkom, a myslím si, že tu máme absolútnu zhodu, a ďakujem veľmi pekne, Rišo, aj za tvoj komentár, pretože tu ide o všetko, tu naozaj ide o podstatu nášho štátu, tu ide o to, aby, aby naša krajina zostala právnym štátom, kde sa občania môžu spoľahnúť na to, že keď im niekto ublíži, keď ich niekto okradne, tak jednoducho bude potrestaný, ale koalícia, len aby ochránila pár tých svojich ľudí, tak jednoducho dáva v šanc celý národ. A veľmi dobre, Mišo Sabo, si poukázal aj na konkrétne kauzy, ktorým sa možno pomôže, ale všetkým občanom sa uškodí. Ďakujem.
Hlina, Alojz, poslanec NR SR (2015-12-15):
Ďakujem pekne. Prosím vás pekne, 3. 12. ten pozmeňovák bol na internete, dneska je 15., to je dvanásť dní. Pán kolega, 12 dní ste mali možnosť sa s ním oboznámiť. Vy ste tu teraz prehlásili, že do piatej si to pozriete a podľa toho sa zariadite. Načo ste vystúpili? Nechápem. My sme platení za to, že máme vystúpiť k niečomu, a teda obzvlášť špeciálne vy ste v ústavnoprávnom, tak ste si mali povedať, mali ste tu vystúpiť a povedať, že áno, máte to naštudované, je to v poriadku. Alebo áno, mám to naštudované, je to zlé. A vy ste vystúpili a povedali ste, nemám to naštudované, ale do piatej si to pozriem. Ako, prepáčte, pán kolega, úplne zbytočné vystúpenie.
Gabániová, Darina, poslankyňa NR SR (2012-06-21):
Ďakujem. Pán Sulík, a čo takto dôvera medzi krajinami európskeho, Európskej únie a eura, eurozóny. Veď predsa v materiáli je jasné uvedené, za akých podmienok bude poskytnutá, krajina požiada, teda finančný mechanizmus. A finančný mechanizmus je konkrétne súčasťou Memoranda o porozumení a Memorandum o porozumení na základe analýz hovorí, teda bude obsahovať aj kroky, ktoré musí urobiť krajina, ktorá žiada o finančnú podporu, aby proste, poviem to medicínsky, liečila svoje hospodárstvo efektívne, aby boli proste určité záruky tej finančnej pomoci. To znamená, že nie je to len, aspoň ja to tak nechápem, že to budú peniaze vyhodené von oknom len tak. Dúfam, že to bude zmysluplné, akurát ma trošku ruší to, že tento, táto zmluva možno už mala obsahovať aj určitý rámec, ktorý bude teda v tom mechanizme o porozumení o tých podmienkach, alebo ako teda, čo chce Európska únia alebo teda eurozóna robiť, aby nedochádzalo v jej krajinách k takým prepadom alebo neefektívnosti hospodárskej politiky, hospodárstva. Aby neklesal hrubý domáci produkt. Aby sa nestala potom ešte aj krajina proste odkázaná na úľavy a odstúpenia od povinných, proste participácie finančnej, ktorá sa potom rozdelí ešte na ostatné krajiny. Skrátka, očakávam, že to nie je posledný dokument a že súčasťou tejto zmluvy alebo pokračovaním tej zmluvy budú podmienky, ale trošku iného charakteru, ako boli maastrichtské kritériá. Pretože nie je predsa únosné, aby. (Prerušenie vystúpenia časomerom.)
Laššáková, Jana, podpredsedníčka NR SR (2015-06-30):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Brixi. Videla som vás. Poprosím vás. Prihlásili. (Reakcie z pléna.) Skúste ešte. Dobre. Končím možnosť prihlásiť sa do rozpravy ústne. Nech sa páči pán poslanec Brixi, máte slovo.
Jakab, Július, poslanec NR SR (2024-02-27):
Ďakujem. Áno, hovoril si vo svojej rozprave o tom, že ako vláda, vlády Roberta Fica a Petra Pellegriniho medzi rokmi 2013 až 2020 prispeli jedným percentom, dokopy 3,54 deťom a teda rodinám a áno, bola vtedy ekonomika totálne na najlepších úrovniach, áno, dalo sa požičať za veľmi nízke úroky, dokonca by som povedal, že záporné, a ostatné štáty, ostatné štáty dokázali hospodáriť s prebytkom, čiže dokázali odkladať na horšie časy, čo tu sa nedialo. Peniaze sa míňali lárom-fárom na čokoľvek iné, len nie na podporu rodín, na podporu základnej stavebnej jednotky našej krajiny, Slovenskej republiky. A to je tá výčitka, že v čase najväčších hospodárskych kríz, inflačnej krízy, krízy energií, krízy covidu, aj keď tieto krízy stáli 18 miliárd eur, tak sa našli ďalšie miliardy a vedel si zo štátneho rozpočtu uvoľniť ďalšie miliardy na to, aby si pomohol rodinám a aby vláda pomohla deťom tak, ako to nebolo nikdy dovtedy. A tak to môže byť aj ďalšie roky, len súčasná vláda, bohužiaľ, nechce. Chce znova míňať na iné veci. A tak ako v 2012 zaviedli, postupne 26 až 28 daní zvýšili, tak to robia aj teraz, ale rodiny z toho nevidia nič, iba je rodinám znova brané, znova sa budú znižovať príspevky na deti a všetky ostatné príspevky, ktoré sme my zaviedli a zvládli sme ich počas najhorších kríz. A to je to porovnanie, to je tá vizitka.
M. Číž, podpredseda NR SR: (2007-06-21):
Poprosím aj navrhovateľov, či spravodajcov, aby sa dostavili do rokovacej sály, počas dvoch minút začneme rokovanie. Ďakujem pekne. Vážené kolegyne a kolegovia, keďže sa zdá, že hlavní aktéri sú prítomní v sále, dovoľte mi, aby som oficiálne otvoril tretí rokovací deň 11. schôdze Národnej rady Slovenskej republiky. V rámci tradičnej procedúry mi dovoľte vás informovať o tom, že o ospravedlnenie svojej neúčasti na dnešnom rokovaní písomne požiadali títo poslanci: poslanec Marián Kovačócy, Mikuláš Dzurinda, Renáta Zmajkovičová a z dopoludňajšieho rokovania požiadal o ospravedlnenie neúčasti aj poslanec Jozef Rydlo. Vážené kolegyne, kolegovia, budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 326/2005 Z. z. o lesoch a o zmene zákona č. 217/2004 Z. z. o lesnom reprodukčnom materiáli a o zmene niektorých zákonov v znení zákona č. 545/2004 Z. z. tak, ako je to uvedené v tlači 274. Miesto zaujal v rokovacej sále ako navrhovateľ minister Miroslav Jureňa, tak aj spravodajca kolega Lebocký. Chcem vás informovať, že do rozpravy sú ešte písomne prihlásení poslanci László Miklós a Ivan Mikloš. S procedurálnym návrhom, pán poslanec Fronc.
Uhrík, Milan, poslanec NR SR (2018-01-31):
Kolega Rasťo, máš pravdu, tá zámienka boja proti terorizmu, extrémizmu je už od veku vekov s obľubou využívaná na zavádzanie kadejakých polototalitných, prípadne totalitných praktík. A v tomto prípade sa jedná o návrh na obmedzenie alebo na sledovanie pohybu osôb v lietadlách, kto kam cestuje a kde sedel, prípadne na obmedzenie ich osobnej slobody, ak vzniká nejaké podozrenie, a pritom sa to tvári ako boj proti terorizmu, ale pritom v skutočnosti nejakým teroristom, je množstvo teroristov a extrémistov, ktorí prichádzajú do Európy, stačí jedno, prejsť nelegálne hranice niektorého členského štátu Európskej únie, zahodiť doklady, nechať si mobil, prísť do nejakého Nemecka, povedať, že majú 14 alebo 15 rokov, zobrať najbližší vreckový nožík, zakričať „Allah akbar!“, zapichnúť najbližších pár ľudí. A to nie som xenofób, to sú proste situácie a incidenty, ktoré sa reálne stali. Čiže, čiže myslím si, že táto novela naozaj nepomôže obmedziť tú kriminalitu tých teroristov, ale práve naopak, miliónom ľudí poškodí a hlavne miliónov slušných ľudí, milióny slušných ľudí sa stanú terčom a cieľom zbytočného sledovania.
Bugár, Béla, podpredseda NR SR (2017-02-02):
Nech sa páči, otváram rozpravu v rámci tretieho čítania . Pýtam sa, či sa hlási do rozpravy niekto z prítomných poslancov. Nie je to tak, vyhlasujem rozpravu za skončenú. Nech sa páči, záverečné hlasovanie.
Hlina, Alojz, poslanec NR SR (2013-05-14):
Ďakujem veľmi pekne, pani predsedajúca. Vážený pán minister, k veľkej radosti pána ministra, len takú technickú poznámku chcem k tomu uviesť. Nebojte sa, nebudem to čítať. Ja sa len chcem spýtať, neviem, či som celkom dával pozor, či je to ten zákon, ktorý môže pomôcť Dobrovodskému, a či je to ten zákon, ktorý vyrieši situáciu v Jasnej. A vidím, že sa ponáhľate, tak prípadne by ste mi na to odpovedali. A vzácne sa stotožňujem s prvým pozmeňujúcim návrhom pána Osuského. Naozaj si myslím, že už keď niekto má nájomnú zmluvu, tak tým vlastne de facto dáva najavo to, že súhlasí s tým, aby tam niekto pobytoval hej, lebo v dnešnej dobe sme schopní iného extrému, že niekto s niekým urobí nájomnú zmluvu a za to, že mu dá súhlas na pobyt, si dodatočne neskôr ešte niečo vypýta alebo ešte môže potom prípadne ten súhlas na pobyt mu udeliť vtedy, keď bude prípadne v nejakých voľbách alebo v nejakých nastaveniach, ktoré sú dôležité, postupovať správne. Čiže naozaj mi to príde úplne jasné a logické, že už keď niekto niekomu vydal nájomnú zmluvu, tak už tým de facto povedal, že mu dáva povolenie na pobyt. Čiže úplne nulitné vidím to, že to treba dodatočne doplniť. Pán minister, vidíte netrvalo to ani jednu minútu. Ďakujem pekne.
Poliačik, Martin, poslanec NR SR (2013-12-18):
Pán kolega Brocka, ja iba pomenúvam veci tak, tak ako ich poznám. Na jednej strane, keby som vychádzal iba zo svojho osobného presvedčenia, ktoré mi hovorí, ja takisto som zásadne proti potratom, ale zároveň sa musím pozrieť na to, že ako to vo svete funguje. A ja jednoducho nemôžem zákonom dosiahnuť to, že potraty nebudú, rovnako ako nikdy zákonom nedosiahnem to, že ľudia nebudú užívať drogy. Proste ten prístup je veľmi jednoduchý. Ja sa pozerám do sveta tak, ako on funguje. Ja sa nepozerám do sveta tak, ako si myslím, že by fungovať mal. Odlišujem svoju ideálnu predstavu sveta, tak ako by mal fungovať, od toho, čo mi hovorí sociológia, že ako sa tí ľudia v tom svete správajú. A ľudia vo svete sa správajú jednoducho tak, to, čo ste povedali vo vašej poslednej vete, nemyslím si, že je to väčšina, väčšinový názor, ale, áno, významná časť, štatisticky významná časť populácie je taká, že pripúšťa potrat ako súčasť riešenia problému nechceného tehotenstva. To hovorím bez akejkoľvek tvrdosti, surovosti a už tobôž to nehovorím ako predstaviteľ kultúry smrti. Hovorím to ako človek, ktorý sa jednoducho pozerá na čísla a na to, ako sa svet vyvinul po dnešok. A svet sa vyvinul tak, že potraty sú bez ohľadu na toho, či ich zákon povoľuje, alebo nie. A otázkou na štát je, podobne ako to hovorím vždy pri otázke užívania drog, zmenšiť ujmu na strane všetkých zúčastnených na najmenšiu, nižšiu, na najmenšiu možnú mieru. A o to mi ide. Tak mi, prosím, nevsúvajte do úst niečo, čo som nepovedal. Ďakujem.
Kollár, Boris, predseda NR SR (2023-05-18):
Prosím, prezentujeme sa a hlasujeme. (Reakcie z pléna.) (Hlasovanie.) Prítomných 133 poslancov, za 84, proti 34, zdržalo sa 15. Uvedený návrh sme schválili.
Bugár, Béla, podpredseda NR SR (2011-02-09):
Pani poslankyňa Vášáryová.
Zmajkovičová, Renáta, podpredsedníčka NR SR (2012-05-16):
Ďalším prihláseným do rozpravy je pán poslanec Viskupič, nevidím ho v sále, stráca poradie. Ďalším je prihlásený pán poslanec Galko. Pripraví sa pán poslanec Abrhan? Nech sa páči, pán poslanec Galko.
Hraško, Igor, poslanec NR SR (2014-10-30):
... pretože to robíte len vy. Hovorili ste tuná o kontrole zamestnávania načierno, to, čo priniesol pán minister Richter. Máte v tom veľké úspechy, ale nepočul som o tom, že by ste mali veľké úspechy v tom, keď zachraňujete drobných živnostníkov a malých podnikateľov, kedy Širokého Váhostav im nezaplatil za faktúry za odvedenú prácu. Toto vás netrápi, nie, nie, nie, pretože to je veľký hráč a toho si my musíme chrániť, však nás ešte aj podporuje. A toto sú tie problémy, ktoré trápia ľudí! Vy sa tuná chválite drobnými vecami, ale tie veľké, tie veľké okrádačky, o tých nebudete hovoriť, samozrejme, veď to je pochopiteľné. To je váš marketing, chváliť sa tuná drobnosťami, prišli, vybudovalo sa 12-tisíc pracovných miest, ale o koľko sme prišli, hladové doliny, tých sa spýtajte, v Kežmarku, v Revúcej, Rimavskej Sobote, v Rožňave, v Sabinove. Koľko pracovných miest sa vytvorilo?
Figeľ, Ján, podpredseda NR SR (2014-10-22):
To bola reakcia a teraz dokončí svoje prerušené vystúpenie pán kolega Pavol Frešo, tým sa ukončí tá časť rozpravy, ktorá je na základe písomných prihlásení.
Hrušovský, Pavol, podpredseda NR SR (2011-09-14):
Hlasujeme o návrhu prerokovať zákon v treťom čítaní. (Hlasovanie.) 138 poslancov prítomných, 77 za, 60 sa zdržalo, 1 nehlasoval. Návrh sme schválili. Schválenie tohto pozmeňovacieho návrhu ma oprávňuje opýtať sa poslancov, či sa chce niekto prihlásiť do rozpravy, ktorú otváram v treťom čítaní . Nie. Preto vyhlasujem rozpravu za skončenú. Môžeme pristúpiť k hlasovaniu.
Karas, Daniel, poslanec NR SR (2024-09-26):
Ďakujem pekne za slovo. Vážený pán predsedajúci, dajte, prosím, hlasovať o tom, že Národná rada SR prerokuje uvedený vládny návrh zákona v skrátenom legislatívnom konaní.
Š. Kužma, poslanec: (2009-02-03):
A čo sa týka toho hodnotenia, či liberálny prístup zavinil krízu, alebo štátne zásahy, nútenie bánk dávať pôžičky aj tým , ktorí nemajú na vrátenie, a niektoré ďalšie veci, alebo či zlyhala regulácia trhu, čiže zase štátny zásah, ja by som poprosil, keby ste toto po prvé nechali na ekonómov a po druhé bolo by dobré hodnotiť veci, až keď tú krízu budeme mať za sebou a keď budeme vedieť, čo ju spôsobilo a čo zabralo. Čiže urobme si skutočne odstup. Ako ekonómovia si my dnes netrúfneme hodnotiť, čo vy si ako právnička dovolíte už teraz vyhodnocovať.
Jurinová, Erika, podpredsedníčka NR SR (2015-03-17):
Teraz už dávam naozaj možnosť prihlásiť sa do rozpravy ústne. Do rozpravy sa neprihlásil nikto ústne. Vyhlasujem všeobecnú rozpravu za skončenú. Pán navrhovateľ, chcete sa vyjadriť k rozprave, k prebehnutej rozprave? Nech sa páči, máte slovo.
Laurenčík, Milan, podpredseda NR SR (2020-11-03):
Ďakujem. S reakciou pani poslankyňa Lucia Drábiková.
Osuský, Peter, poslanec NR SR (2019-12-05):
Ja si dovolím pripomenúť pozvaným členom skupiny priateľstva s Taiwanom termín, o ktorom vedia, aby naň nezabudli. Ďakujem.
Jurinová, Erika, podpredsedníčka NR SR (2013-09-20):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. A o slovo požiadal pán navrhovateľ. Nech sa páči.
A. Belousovová, podpredsedníčka NR SR: (2007-02-01):
Takže ďalej vystúpi ďalší poslanec, ktorý bol prihlásený s faktickou poznámkou. Nech sa páči, pán poslanec. Ja len chcem upozorniť, že ak sa nebudete správať normálne, tak tiež rokovací poriadok hovorí o tom, že nemusíte byť, pán poslanec Galbavý, na rokovaní. Takže, uvážte slová. Ste v rokovacej sále Národnej rady Slovenskej republiky. Procedurálny návrh – pán poslanec Janiš.
Pellegrini, Peter, podpredseda NR SR (2020-07-14):
S reakciou na faktické pán poslanec Kamenický.
Mažgút, Ján, poslanec NR SR (2024-09-26):
Výborne, vystupujem teda s doplňujúcou otázkou a zaujímalo by ma, pán premiér, že čo ste chceli dopovedať ďalej. Ďakujem.
Pellegrini, Peter, podpredseda NR SR (2020-06-04):
Ďakujem pekne, pán poslanec. Zaujmite miesto navrhovateľa, prosím. Teraz poprosím o slovo pána spravodajcu Miroslava Kollára, ktorý zastupuje gestorský výbor pre kultúru a médiá. Nech sa páči, pán poslanec, máte slovo.
Kollár, Boris, poslanec NR SR (2017-05-18):
Pán poslanec Ivan, ja s vami absolútne súhlasím, že vládna koalícia preto prináša tento zákon, lebo im hrozia sankcie a obrovské pokuty zo zmluvy, lebo nedodržia termín. Ja som za to, máme za to, že toto nie je zrovna najlepšia cesta. Cez to všetko som presvedčený, že by sme mali ruka v ruke riešiť aj toho, kto je zodpovedný za tento stav, kto podpísal takú hlúpu zmluvu, ktorá proste nás do tohto stavu dostala. Toto by sme mali riešiť. To znamená, že tunák niekto podpísal zmluvu, ktorá by nám teraz mohla vyniesť 30 mil., možno 50 mil. prvú sankciu už v septembri. Treba to riešiť, aj toto. Ale máme za to, máme za to, že keď už je to na stole, tak musíme pre to všetko urobiť, aby sme tento stav odvrátili. Veľmi ľahko by sme odvrátili, keby sme tupo vyplatili 120 euro za meter štvorcový, a ja som absolútne proti tomu, aby sme nejakým výpalníkom a špinavcom, podvodníkom a vydieračom platili takéto sumy, a preto my tento zákon podporíme.
J. Liška, minister obrany SR: (2004-01-22):
Z hodnotenia celkovej bezpečnostnej situácie v Iraku vyplýva, že pretrvávajú každodenné organizované teroristické útoky proti koaličným silám. Vzhľadom na počet a nebezpečnosť týchto útokov vzrástla aj pravdepodobnosť ohrozenia príslušníkov ženijnej jednotky ozbrojených síl Slovenskej republiky hlavne počas presunov a plnenia odborných úloh. Je preto v záujme Slovenskej republiky postarať sa o zaručenie bezpečnosti a zvýšenia stupňa osobnej ochrany príslušníkov našej ženijnej jednotky v tejto operácii, ktorá je mimo tábora jednotky zabezpečovaný jednotkami iných krajín koalície. Z uvedených dôvodov vyplýva potreba posilnenia našej súčasnej ženijnej jednotky o čatu prieskumu, obrany a ochrany v počte 20 osôb a obsadenie ďalších 5 dôstojníckych miest vo veliteľských operáciách na základe predpokladaných budúcich požiadaviek velenia operácie. Maximálny počet početného stavu slovenského kontingentu v Iraku sa tak zvýši z 85 na 110 osôb. Termín zvýšenia počtu príslušníkov ozbrojených síl Slovenskej republiky v Iraku je z hľadiska logistiky a finančnej efektívnosti vhodné realizovať v rámci pravidelnej rotácie vyslanej jednotky v dňoch 27. až 29. januára 2004. Vážený pán predsedajúci, vážené panie poslankyne, vážení páni poslanci, prosím vás, aby ste vyslovili súhlas s predloženým návrhom na zvýšenie počtu príslušníkov ozbrojených síl Slovenskej republiky v operácii Iracká sloboda. Ďakujem.
Kollár, Boris, predseda NR SR (2022-06-16):
Ďakujem. Otváram rozpravu. Do, inak do rozpravy som dostal dve písomné prihlášky, za kluby SME RODINA Miloš Svrček a potom sa prihlásil pán poslanec Krúpa. Takže, nech sa páči, pán poslanec, máte slovo, prihlásili ste sa prvý do rozpravy. Slovo má pán spravodajca, nech sa páči.
Glváč, Martin, podpredseda NR SR (2016-11-25):
S faktickými poznámkami... Jeden pán poslanec. Ukončujem možnosť prihlásenia sa. Pán poslanec Gál, nech sa páči.
P. Paška, predseda NR SR: (2008-04-01):
Dámy a páni, budeme pokračovať v rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov a o doplnení zákona č. 152/1998 Z. z. o sťažnostiach (tlač 531). Pán predseda výboru pre verejnú správu a regionálny rozvoj pán poslanec Tibor Cabaj bude uvádzať hlasovanie. (Ruch v sále.) Poprosím vás o pozornosť kolegyne, kolegovia. Nech sa páči, pán spravodajca.
Galko, Ľubomír, poslanec NR SR (2015-12-04):
Ďakujem pekne. Pán predseda Pellegrini, chcem vám na úvod povedať, že ja akceptujem to, že ste, že ste sa ospravedlnili, že vlastne porušíte rokovací poriadok a že budete komentovať, tak chcem vás poprosiť, aby ste aj vy akceptovali to, čo ja poviem v rámci toho procedurálneho návrhu. Chcem vás požiadať, aby ste ma nevychovávali, dobre? Nie ste tu na to. Lebo keď ja vás začne vychovávať, tak sa vám to nebude páči. Ďakujem pekne.
Číž, Miroslav, podpredseda NR SR (2015-05-28):
Pani poslankyňa Nachtmannová.
Pčolinský, Peter, podpredseda NR SR (2022-10-20):
Pán poslanec, spravodajcu máte? Dobre. Prerušujem rokovanie schôdze do 11.00 h. (Reakcie z pléna.) (Prestávka.)
Zmajkovičová, Renáta, podpredsedníčka NR SR (2012-08-07):
Pán poslanec Viskupič.
Pellegrini, Peter, predseda NR SR (2016-02-11):
Pán poslanec Mikloško.
Laurenčík, Milan, podpredseda NR SR (2020-05-12):
Ďakujem pekne. Prosím, zaujmite miesto pre navrhovateľa. Dávam slovo členovi výboru pre financie a rozpočet poslancovi Tomášovi Lehotskému, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
P. Hrušovský, podpredseda NR SR: (2001-09-07):
(Hlasovanie.) Prítomných je 99 poslancov, za návrh 78, proti 10, zdržalo sa 10, nehlasoval 1. Konštatujem, že návrh sme schválili. Ďakujem pánovi ministrovi, pánovi spoločnému spravodajcovi. Pristúpime k ďalšiemu návrhu, ktorým je návrh poslanca Národnej rady Slovenskej republiky Tomáša Galbavého na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov. Návrh ste dostali ako tlač 1099, súčasťou ktorého je aj návrh rozhodnutia predsedu Národnej rady Slovenskej republiky o pridelení tohto návrhu zákona na prerokovanie výborom. Pán poslanec Galbavý, nech sa páči, máte slovo. (Hlasy v sále.) Pani poslankyňa, skončili sme. Nech sa páči, pán poslanec Galbavý.
Martvoň, Anton, poslanec NR SR (2014-11-08):
Ďakujem pekne. Pán poslanec Pollák, myslím si, že bolo to výborné, korektné vystúpenie, ktoré alebo s ktorým obsahom vo viacerých miestach môžem súhlasiť. Hlavne v tej časti, čo sa týka boja proti korupcii. Plne s vami súhlasím, že ten boj treba upriamiť na všetky oblasti. Spomínaná volebná korupcia je vážny problém, ktorý ale v podstate aj naša vláda sa snažila riešiť zmenou Trestného zákona. Čo si dovolím poukázať, je práve aj to, že vláda strany SMER a nášho premiéra pána Fica zaviedla elektronické trhovisko ako odpoveď na boj proti korupcii. Taktiež nový zákon o ochrane oznamovateľov korupcie, taktiež nový zákon o verejnom obstarávaní, zákon o financovaní politických strán. A výsledkom bolo to, že ocenila to aj pracovná skupina GRECO pri Rade Európy, ktorá vyradila Slovensko z monitoringu a zároveň na základe prieskumu agentúry Polis Slovakia koncom roku 2013 sa aj väčšina občanov vyjadrila na otázku, že ktorá politická strana v Slovenskej republike najúprimnejšie presadzuje boj proti korupcii, tak poukázali na prvom mieste, že najlepšie bojujú teda strana SMER, na druhom mieste strana KDH a na treťom mieste práve vaša strana, pán Pollák, OĽaNO. Čiže týmto chcem povedať, že vo viacerých veciach vo vašom vystúpení súhlasím, musíme spoločne bojovať proti korupcii na Slovensku.
Krajkovič, Mikuláš, poslanec NR SR (2017-09-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Prosím, dajte o tom hlasovať.
Heger, Eduard, poslanec NR SR (2019-06-26):
Ďakujem veľmi pekne, pán predsedajúci. V rozprave vystúpili traja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-06-03):
Pán poslanec Hlina, nech sa páči.
Brixi, Otto, poslanec NR SR (2012-06-28):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do tridsiatich dní a gestorský do tridsiatich dvoch dní od prerokovania návrhu zákona v Národnej rade Slovenskej republiky v prvom čítaní.
Ďuriš Nicholsonová, Lucia, podpredsedníčka NR SR (2018-12-06):
S reakciou pán poslanec Heger.
Spišiak, Jaroslav, poslanec NR SR (2023-11-23):
110. Ja mám fakt faktickú. Chcem začínať s tým, že ste nemyslel, že v takomto kontexte budete prvýkrát tu diskutovať. No nič vám nebránilo diskutovať, keď sme o vašom programe tu debatili. Vtedy sme mohli rozobrať to. (Potlesk.) Ďakujem, ostatné poviem potom v rozprave.
Laššáková, Jana, podpredsedníčka NR SR (2013-06-28):
Ďakujem pekne, pán predseda, zaujmite miesto určené pre navrhovateľov. A opäť prosím spoločného spravodajcu, poslanca Maroša Kondróta, aby podal správu o výsledku prerokovania návrhu vo výboroch. Nech sa páči.
E. Bauer, poslankyňa: (2004-05-12):
V súlade s § 73  zákona Národnej rady o rokovacom poriadku podávam v prvom čítaní túto správu o predmetnom návrhu zákona. Uvedený návrh zákona spĺňa z formálnoprávnej stránky všetky náležitosti uvedené v § 67 a § 68 rokovacieho poriadku, ako i náležitosti určené v legislatívnych pravidlách, to znamená, návrh zákona obsahuje paragrafované znenie a dôvodovú správu.
Ďuriš Nicholsonová, Lucia, podpredsedníčka NR SR (2019-05-16):
Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Glendovi.
Čepček, Martin, poslanec NR SR (2022-10-05):
Ďakujem pekne. Ja by som sa chcel vyjadriť hlavne k jednému pojmu a to je pojem homofóbia, ktorý ste, pán poslanec, spomenuli. Pojem, ktorý médiá s radosťou používajú, ale pravda je taká, že medicína homofóbiu nepozná. Je to jednoducho vymyslený, účelovo vykonštruovaný pojem, pojem znie ako medicínsky, čím vyvoláva zdanie dôveryhodnosti, ale potom si môžme vymyslieť fóbiu na čokoľvek. Napríklad ľudí, ktorí uprednostňujú psov pred mačkami, by sme mohli nazvať mačkofóbmi a tak ďalej. Môžme sa baviť, ale tento zákon, vy ste spomenuli viacej tém, ale tento zákon je prioritne o tom, aby sa na štátnych budovách nemohli vešať iné symboly ako štátne. Ďakujem.
Baránik, Alojz, poslanec NR SR (2017-12-05):
K tým mnohým klamstvám, ktoré tu povedal premiér a na ktoré kolega Rajtár reagoval, budem hovoriť len o jednom, a to je o tzv. nezávislej prokuratúre. Ak si pán premiér myslí, že nezávislá prokuratúra je tá, ktorá je vedená človekom, o ktorého legitimite v jeho úrade je možné vážne pochybovať aj na základe rozhodnutia Ústavného súdu, že ju vedie človek, ktorý bol nájomníkom v byte pána Bžána, že špeciálnu prokuratúru vedie človek, ktorý v živote žiadneho aktívneho politika nepostavil pred súd, len sa tu potí, keď sem príde, aby nám vysvetľoval, ako je to možné, ktorý zametá pod koberec roky rokúce každú kauzu vládnej garnitúry, a toto keď pán premiér nazýva nezávislou prokuratúrou, ktorá by musela odsúhlasiť stíhanie prokurátora Špirku, tak nám všetkým musí byť jasné, že sa jedná o ďalšie klamstvo. A kto povie jedno klamstvo, vieme, že hovorí aj klamstvá iné. Ďakujem.
Blanár, Juraj, podpredseda NR SR (2022-06-22):
Ďakujem, pán spravodajca. Prerušujem rokovanie o tomto bode programu. Obom ďakujem, pánovi predkladateľovi aj spravodajcovi, a pristúpime k druhému čítaniu o návrhu poslancov Anny Andrejuvovej, Milana Vetráka, Gábora Grendela a Miloša Svrčka, na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Je to parlamentná tlač 931, správa výboru má tlač 931. Udeľujem slovo pani poslankyni Anne Andrejuvovej, aby návrh zákona za skupinu poslancov odôvodnila. Nech sa páči.
Laššáková, Jana, podpredsedníčka NR SR (2014-12-09):
Pani poslankyňa Žitňanská s reakciou, nech sa páči.
Gibalová, Monika, poslankyňa NR SR (2015-10-07):
Ďakujem veľmi pekne za slovo. Ja by som len veľmi stručne v závere chcela povedať, že nebudem teraz prezentovať názor Kresťanskodemokratického klubu a hnutia, ale ja rovnako tento návrh nepodporím, pretože si myslím, že zafixovať súčasný stav nie je správne. A ak, som za prijatie takého návrhu ústavného zákona, ktorý bude komplexne riešiť dôchodkové sporenie, ale aj súbežne alebo súčasne s rekonštrukciou I. piliera ako balík, ktorý sa potom nebude musieť následne kvôli nejakým parametrickým zmenám meniť, čo sa veľmi ťažko udeje, ak by sme tento stav takýmto spôsobom zabetónovali, ako je teraz. Preto tento môj hlas je hlas poslankyne Gibalovej, nie hlas klubu KDH, ale tento návrh, žiaľ, nemôžem podporiť.
Brocka, Július, poslanec NR SR (2014-02-13):
Pán poslanec Hudacký, aj vy ste hovorili o tom, ako bola Slovenská republika poškodená týmto emisným škandálom a spomínali ste čiastku 47 mil. eur. Pán kolega, to nesedí. Suma alebo čiastka 47 mil., to je čiastka, ktorú zarobili tí zlodeji, tí sprostredkovatelia. Keby sa emisie predávali priamo, to znamená bez týchto zlodejov, tak štát mohol získať niekoľkonásobne viacej. To znamená, že tá škoda pre Slovenskú republiku bola niekoľkonásobne vyššia ako 47 mil. eur.
P. Paška, predseda NR SR: (2009-09-11):
Pán poslanec Kubovič, vaša reakcia.
Hort, Milan, podpredseda NR SR (2010-08-05):
Teraz s faktickou poznámkou vystúpi pani poslankyňa Jana Vaľová, nech sa páči.
Simon, Zsolt, poslanec NR SR (2013-09-11):
Ďakujem pekne. Pán kolega, máš pravdu. Minister kultúry doniesol sem návrh zákona, ktorý nerieši problém, na ktorý upozorňuje Európska komisia. Rieši problém, ktorý tu dnes neexistuje, ale kladiem si otázku, prečo je dobré pre Slovenskú republiku podporovať na základe síce výnimky, aby francúzska kolónia alebo akákoľvek iná kolónia, ktorá sa tu vytvorí na Slovensku, aby mala vysielanie bez povinnosti titulkov alebo dabingu. Oni to budú mať lacnejšie, ale maďarská menšina, rusínska menšina a ostatné menšiny, ktoré sú autochtónne na tomto území, oni nie. Prečo je dobré, keď maďarská menšina pozerá Orbánove vysielanie z Maďarska? Prečo nevytvoriť podmienky, aby mali prístup, prístup k informáciám z územia Slovenskej republiky? Však to má, však to by bola výhoda pre túto krajinu. A práve preto si myslím, že tento zákon je nezmysel a v plnej miere by bolo treba ho prepracovať a doniesť sem tak, ako ho pripomienkovala aj Európska komisia. Ďakujem.
B. Bugár, podpredseda NR SR: (2005-06-21):
vládnom návrhu zákona o pohrebníctve a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1110). Pán minister zdravotníctva, nech sa páči, máte slovo a môžete uviesť návrh.
Pleštinská, Zita, poslankyňa NR SR (2022-04-27):
Teraz, prosím, dajte hlasovať o bode 206 spoločnej správy s odporúčaním gestorského výboru schváliť.
B. Bugár, podpredseda NR SR: (2004-03-03):
Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 503/2001 Z. z. o podpore regionálneho rozvoja a o zmene a doplnení niektorých zákonov . Vládny návrh zákona ste dostali ak tlač 572. Návrh na jeho pridelenie a prerokovanie výborom máte v rozhodnutí pod č. 605. Prosím teraz ministra výstavby a regionálneho rozvoja Slovenskej republiky Lászlóa Gyurovszkého, aby návrh zákona uviedol. Nech sa páči.